CELEX: 32015D0902
Language: bg
Date: 2015-06-10 00:00:00
Title: Решение за изпълнение (ЕС) 2015/902 на Комисията от 10 юни 2015 година относно мярка, наложена от Латвия в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на градинска косачка за трева, производство на GGP Italy spa (нотифицирано под номер С(2015) 3799) (Текст от значение за ЕИП)

12.6.2015   
            
            
               BG
            
            
               Официален вестник на Европейския съюз
            
            
               L 147/22
            
         РЕШЕНИЕ ЗА ИЗПЪЛНЕНИЕ (ЕС) 2015/902 НА КОМИСИЯТА
   от 10 юни 2015 година
   относно мярка, наложена от Латвия в съответствие с Директива 2006/42/ЕО на Европейския парламент и на Съвета, състояща се в забрана на пускането на пазара на градинска косачка за трева, производство на GGP Italy spa
   
      
         (нотифицирано под номер С(2015) 3799)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3 от нея,
   като има предвид, че:
   
               (1)
            
            
               Латвия информира Комисията за мярка за забрана на пускането на пазара на градинска косачка за трева (lawnmower) Stiga Collector 35 EL (C350, 297352654/S13), производство на GGP Italy spa.
            
         
               (2)
            
            
               Градинската косачка е имала маркировка CE, в съответствие с Директива 2006/42/ЕО.
            
         
               (3)
            
            
               Причината за приетата мярка е несъответствието на градинската косачка със съществените изисквания за безопасност и опазване на здравето, определени в приложение I към Директива 2006/42/ЕО, точка 1.3.8 — „Избор на защита срещу опасност, предизвикана от движещи се части“ и точка 1.4.1 — „Общи изисквания към предпазителите и предпазните устройства“, на основание на факта, че разстоянието между задната повърхност на корпуса на машината и острието на режещия кръг е много малко, което води до недостатъчна степен на безопасност при работа с машината.
            
         
               (4)
            
            
               Към нотификацията е приложен протокол от изпитване, проведено от Словенския институт по качество и метрология.
            
         
               (5)
            
            
               Комисията покани писмено производителя да коментира наложената от латвийските власти мярка. В отговор производителят информира, че продуктът е доброволно изтеглен от латвийския пазар.
            
         
               (6)
            
            
               Наличната документация, направените коментари и предприетите действия на заинтересованите страни показват, че градинската косачка за трева Stiga Collector 35 EL (C350, 297352654/S13) не съответства на съществените изисквания за безопасност и опазване на здравето съгласно Директива 2006/42/ЕО. Следователно е уместно предприетата от Латвия мярка да се смята за обоснована.
            
         ПРИЕ НАСТОЯЩОТО РЕШЕНИЕ:
   Член 1
   Предприетата от Латвия мярка за забрана на пускането на пазара на градинската косачка за трева Stiga Collector 35 EL (C350, 297352654/S13), производство на GGP Italy spa, via del Lavoro 6, 31033 Castelfranco Veneto, Италия, е обоснована.
   Член 2
   Адресати на настоящото решение са държавите членки.
   
      Съставено в Брюксел на 10 юни 2015 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 157, 9.6.2006 г., стр. 24.